கேள்வி: அறிஞர் அண்ணா பவளவிழா நினைவு வளைவு - அகற்ற திட்டம் குறித்து விரிவாக சொல்லுங்கள்.
பதில்: அரும்பாக்கம் ஈ.வெ.ரா. நெடுஞ்சாலையில் போக்குவரத்து நெரிசலை தவிர்க்க, அச்சாலையில் நெல்சன்மாணிக்கம் சாலை மற்றும் அண்ணாநகர் 3வது நிழற்சாலை சந்திப்புகளை இணைத்து, 117 கோடி ரூபாய் மதிப்பில் இரு மேம்பாலம் மற்றும் கீழ்பாலம் அமைக்க தீர்மானிக்கப்பட்டது. இந்த பணிக்காக, அண்ணாநகர் 3வது நிழற்சாலை நுழைவு வாயிலில் உள்ள அண்ணா வளைவு அகற்றப்பட திட்டமிடப்பட்டது. இதற்காக பெரிய கிரேன் கொண்டு வரப்பட்டு அண்ணா வளைவு அப்படியே முழுமையாக அறுத்து எடுக்க செப்டம்பர் மாதம் முயற்சி மேற்கொண்டனர். ஆனால் இதில் சிரமம் ஏற்பட்டதால் அறுத்து எடுக்கும் பணி பாதியில் நிறுத்தப்பட்டது. இதை கேள்விப்பட்ட முதலமைச்சர் ஜெயலலிதா கடந்த 26.9.12 அன்று அண்ணா வளைவு நேரில் சென்று பார்வையிட்டார். இதை இடிக்காமல் மாற்று பாதையில் மேம்பாலம் கட்ட வேண்டும் என்று அதிகாரிகளுக்கு ஆலோசனையும் வழங்கினார். இதையொட்டி அண்ணா வளைவை மீண்டும் ஒட்டும் பணி நடைபெற்றது. 600 ஊழியர்கள் இரவு பகலாக 3 ஷிப்டாக பணியாற்றி வந்தனர். விஜய நிர்மான் என்ற தனியார் கட்டுமான நிறுவனம் நவீன தொழில் நுட்பத்தை பயன்படுத்தி அண்ணா வளைவை புதுப்பொலிவுடன் ரூ. 67 லட்சம் செலவில் சீரமைத்தனர். அண்ணா வளைவினை அகற்றாமல் மாற்றுப்பாதையில் பாலம் கட்டுவதற்காக திட்டமிட்டு, அறுக்கப்பட்ட அண்ணா வளைவினை சீரமைக்கும் பணி நடைபெற்றது. ஜனவரி 4, 2013-ல் நெடுஞ்சாலைத்துறை தலைமை இன்ஜினியர் சாமுவேல் எபநேசர் மீண்டும் திறந்துவைத்தார். http://www.nakkheeran.in/users/frmNews.aspx?PVN=89635 நக்கீரன் இதழ் ஜனவரி 4 2013